Kulturni centar Kaleidoskop, uz blagoslov Njegove Svetosti Patrijarha srpskog gospodina Porfirija i podršku UNESCO-a i Kolarčeve zadužbine, raspisuje Konkurs za izlaganje na međunarodnoj, kolektivnoj, žiriranoj izložbi sakralne umetnosti Svetlost Logosa u 2026. godini.
Izložba će biti održana od 1. do 16. septembra 2026. godine u Galeriji Zadužbine Ilije M. Kolarca, Studentski trg 5, Beograd.

Izložba Svetlost Logosa je deo šireg dvogodišnjeg međunarodnog projekta „Svetlost Logosa: Digitalno umrežavanje, obrazovanje i inkluzija za održivi razvoj savremene sakralne umetnosti“ Kulturnog centra Kaleidoskop, podržanog od strane UNESCO-a, kroz Međunarodni fond za kulturnu raznolikost (IFCD), a koji umetnicima pruža mogućnosti umrežavanja, edukacije i dugoročnog profesionalnog razvoja.

Tekst Konkursa je u nastavku, a dostupan je i na portalu magazina Kaleidoskop media, na linku.

TEKST KONKURSA:
UMETNIČKI KONCEPT 

Tema Konkursa je slobodna, kako bi izložba, uz podršku UNESCO-a, bila predstavljena globalnoj publici u svoj punoći lepote sakralne umetnosti.
Kulturni centar Kaleidoskop poziva umetnike da prikažu svetost svetitelja kroz tri komplementarna sadržaja:
Lik svetitelja - tradicionalni fokus izložbe koji stavlja naglasak na lik svetitelja kao prozor i ukazatelj na Prvolik.
Dopojasne i cele figure svetitelja - prošireni prikaz koji omogućava doživljaj unutrašnje dinamike i pokreta unutar ikone, kao načina komunikacije između posmatrača i posmatranog.
Scene iz života svetitelja ili biblijske scene - prikazi događaja koji kontekstualizuju crkvene praznike.
UMETNIČKI SAVET
Dr Todor Mitrović, dekan i redovni profesor na Akademiji SPC za umetnosti i konservaciju
Dr Tihon Rakićević, episkop moravički, vanredni profesor na Akademiji SPC za umetnosti i konservaciju
MA Natalija Stokanović, kustos i istoričar umetnosti u Muzeju SPC
Dr Jorgos Kordis (Giorgos Kordis), redovni profesor ikonografije na Univerzitetu u Atini, Grčka
Gabrijel Toma Kituk (Gabriel Toma Chițuc), slikar i ikonopisac, Rumunija
Autorski koncept: MA Luka Novaković
Kustos: Vera Vitorović, istoričarka umetnosti
USLOVI KONKURSA
Rokovi i žiriranje
⊕ Konkurs je otvoren od 24. februara 2026. do 25. juna 2026. godine.
⊕ Slanjem prijave autori prihvataju uslove učešća.
⊕ Odluka Umetničkog saveta biće objavljena do 5. jula 2026. godine na portalu magazina Kaleidoskop media.
⊕ Svi učesnici biće zvanično obavešteni putem imejla.
⊕ Žiriranje je anonimno - članovima Umetničkog saveta u trenutku žiriranja nisu poznata imena i biografije autora.
⊕ Radovi autora koji učestvuju po pozivu nisu predmet žiriranja i imaju status počasnih gostiju.
Uslovi za radove
⊕ Za izlaganje će biti prihvaćeni isključivo originalni radovi koje Umetnički savet vrednuje kao dela visokog umetničkog i profesionalnog dometa.
⊕ Na Konkurs se šalju fotografije maksimalno 2 (dve) ikone iz nove produkcije, nastale tokom 2025. i 2026.
⊕ Maksimalna dimenzija radova je 80 × 80 cm 
⊕ Dozvoljene su sve tehnike (uključujući i digitalnu): crtež, akvarel, tempera, jajčana tempera, akril, enkaustika, freska, grafika, mozaik...
⊕ Prijavljeni i izabrani radovi ne smeju se naknadno, pred izložbu, uramljivati niti na bilo 6koji način menjati.
⊕ Popunjavanjem Prijavnog formulara umetnik potvrđuje da su radovi njegovo autorsko delo.
Tehničke smernice za prijavu
⊕ Fotografije radova potrebno je poslati u JPG formatu, rezolucije 300 dpi.
⊕ Radovi moraju biti fotografisani frontalno, fotografije uredno opsečene, bez pozadine i adekvatnog kvaliteta za publikovanje u katalogu.
⊕ Imena fajlova treba da budu naslovljena: Ime_Prezime_Naziv rada_Dimenzije (npr: Petar Petrović_Sveti Sava_30x30cm).
⊕ Prijava (fotografije rada/radova, popunjen prijavni formular i potvrda o uplati članarine) šalje se isključivo elektronski, objedinjeno u jednom mejlu, na: prijava@kaleidoskop-media.com u periodu od 24. 2. 2026. do 25. 6. 2026. godine.
⊕ Prijavni formular na srpskom jeziku (word dokument) može se preuzeti OVDE.
⊕ Prijavni formular za inostrane učesnike na engleskom jeziku (word dokument) može se preuzeti OVDE.
Participacija
⊕ Participacija za domaće autore iznosi 3.000,00 RSD i vrši se kao članarina u Kulturnom centru Kaleidoskop za 2026. godinu (navesti u polju „svrha uplate“).
Podaci za uplatu (Srbija):
Primalac: Kulturni centar Kaleidoskop
Svrha uplate: Članarina za 2026. godinu
Račun: 160-0000000480363-19
Šifra plaćanja:
190 – ostala plaćanja (uplatnica)
290 – ostala plaćanja (elektronski)
⊕ Participacija za autore iz inostranstva iznosi 30 EUR, uplata u evrima na devizni račun Kulturnog centra Kaleidoskop.
Instrukcije za devizno plaćanje dostupne su OVDE.
Dokaz o deviznoj uplati (za inostrane autore) poslati na: gordana.tadic@kaleidoskop-media.com
Nagrade
Kulturni centar Kaleidoskop, na predlog Umetničkog saveta, dodeliće četiri nagrade:
⊕ Velika nagrada Svetlost Logosa (Nagrada se dodeljuje radu koji ostvaruje najviši stepen celovitosti ikonografskog, umetničkog, duhovnog i autorskog izraza).
⊕ Nagradu za originalnost izraza živopisane ikone
⊕ Nagradu za harmoniju koloritskog rešenja 
⊕ Nagradu mladom autoru sakralne umetnosti (za umetnika do 25 godina)

Imena dobitnika biće saopštena na svečanom otvaranju izložbe.

Umetnički savet zadržava pravo da, u skladu sa kriterijumima i kvalitetom pristiglih radova, pojedine nagrade ne budu dodeljene.

Radovi odabrani za nagradu ili pohvalu na žiriranju moraju biti predati u originalu. Ukoliko to nije slučaj, žiri će nagradu dodeliti drugim kvalitetnim radovima koji su priloženi u originalnoj formi.
Katalog i autorska prava
⊕ Izložbu prati dvojezični štampani katalog u boji i digitalno izdanje u PDF formatu.
⊕ Radovi nagrađenih autora biće istaknuti na početku kataloga.
⊕ Svaki izlagač dobija jedan primerak štampanog kataloga i digitalnu verziju.
⊕ Podaci iz Prijavnog formulara koriste se za katalog, legendu uz rad i promotivne objave.
⊕ Autori davanjem fotografija daju saglasnost da se njihovi radovi bez nadoknade publikuju u katalogu i u promotivne svrhe izložbe.
Dostava i povraćaj radova
⊕ Radovi koji prođu žiriranje moraju biti adekvatno opremljeni za izlaganje.
⊕ Na poleđini rada obavezno je postaviti nalepnicu sa podacima: ime_prezime, naziv rada, dimenzije.
⊕ Radovi poslati poštom moraju stići u zakazanom roku na adresu:
Kulturni centar Kaleidoskop
Bulevar Kralja Aleksandra 83A/3
11050 Beograd
Tel: +381 65 3600554
⊕Troškove slanja i povrata snose autori. Organizator ne snosi odgovornost za oštećenja nastala tokom transporta.

⊕ Radovi se mogu doneti lično u Galeriju Zadužbine Ilije M. Kolarca, Studentski trg 5, 11000 Beograd.
Precizan datum dostave biće naknadno objavljen.
⊕ Povraćaj radova biće izvršen najkasnije 30 dana po zatvaranju izložbe.
⊕ Za inostrane izlagače koji nisu u mogućnosti da pošalju originalne radove biće omogućeno štampanje reprodukcije uz doplatu od 15 EUR po radu. 
Prodaja radova
⊕ Autori koji žele da izloženu ikonu učine dostupnom za prodaju potrebno je da njen iznos navedu u prijavi. Radovi koje autori ne žele da prodaju su podjednako dobrodošli na Konkurs.
⊕ Prodaja se zvanično vrši preko Kulturnog centra Kaleidoskop.
⊕ Radovi koji nisu namenjeni prodaji ravnopravno učestvuju na izložbi.
Informacije i kontakt
Magazin za kulturu Kaleidoskop media, stranica posvećena izložbi Svetlost Logosa
Instagram: Svetlost Logosa | Kaleidoskop media
Pridružite se Viber kanalu izložbe Svetlost Logosa OVDE
Mejl: prijava@kaleidoskop-media.com i gordana.tadic@kaleidoskop-media.com
Kontakt:
Miona Kovačević +381 63 8032831
Gordana Tadić +381 65 3600554
Kulturni centar Kaleidoskop vam želi sreću na Konkursu. Vidimo se u septembru na Kolarcu!
KLAUZULA O ODRICANJU ODGOVORNOSTI
Organizator Kulturni centar Kaleidoskop i zaposleni u Galeriji Zadužbine Ilije M. Kolarca uložiće maksimalne napore za bezbednost radova (Galerija je pokrivena kamerama), ali ne preuzimaju odgovornost za oštećenja ili krađu. Radovi neće biti osigurani od strane organizatora i Galerije. Organizator i Galerija ne snose odgovornost za eventualno kršenje prava intelektualne svojine trećih lica.
